Kolima (kuksa)

Kolima ( rossiavon Колыма ) tir bost valentrone Sibiria.

 Tawavopa 
Klita poke Tcerski jaka isu Verxoyansk tigir. Bostxo tir dem vageeon is varoneon mefta is Kolima azekapa kene vatitef salt. Kolima bost va Sibira Bira ke Arktika Welfa konir. Tir teveaf lodabrotcaf bost ke Rossia, direemon gu Yenisey bost azu Ob azu Lena azu Amur azu Volga. Inaf celack tir vas  4 060 m³/v-.

Kolima bost va Saxa Sokasane az Tcukotka Winka azu Magadan remnir.

 Salt 
Kolima bost getalton toz nir aze arte Tcerski jaka lenttalton dadnir. Va moavafa gola ke Kolima jaka bam remnir. Azon va wedafa gola ke ronefa Sibiria keno Jansk azekexa lentronon konir aze lenttalton dadnir. Talte Anyuy jaka, bost va Kolima azekapa artnir aze tere va riskapa mantafa gu 150 km- is abrotcafa gu 100 km- nekir.

Oblaxa va Kolima bost bak Gulag ugal zo veguduyur : katice Debin widavama tigir banlize vawa stasa mal Magadan kal Ust-Nera va bost moe tana toloya kruldesa za vamoenir. Toleafa za mone Ust-Srednekan monaxo tigir lize molt ta divburera va divkawotayan yeld ke gola dere tigir. Batlizu Kolima bost tir rototan.

 Kovoa 

 Patectoy 
Kene lok ke salt ke Kolima bost, taiga aala felir aze kadar ruga pok krimta. Koe bana gola tisa ana fentafa ke saneliakirafa tawava, tapsid is mata lava koe sid va atrira ke aal me noved : to gazaxo ke tij is berdava is trask is rucka tir.

 Totara 
Bost gan opra mali saneaksat kali teveaksat zo tutapar edje Arktika welfa loedje dere tir tapayana. Salt ke tutapayan salt bam vanpir nelkafa vawafa lya ke gola. Viele lava tir nuyafa, vatiteon 2000 km- ta kazara kan tota zo rosaved.

 Lavopa 
Vertuma ke Kolima bost tir azekafa noldakorafa, dum kot artnis va Arktika Welfa. Levgafa laumayera bak teveaksat ba bica gidilizer solve fentugal tir lewe celiskaf.

 Divkawodara va moava is Gulag bolk is kusto ke Kolima 
Vaticefi ki ke Kolima bostxo koe Kolima jaka isu Tcerski, nope jontiko kobaso pemaxo ke Gulag bolk zo grupeper. To tir patecta ke batakafa awalkera. Rossiavon, karedjo ruyer da Kolima va awalk sugdalar ( Колыма значит смерть ). Loo bato pemaxo bak sanda mali 1930-e ta savera va moava aultovesa koe bata gola zo koinkeyed. En tiyid ageltafo awalkopeso pemaxo lize konak vuntoy flintik xonukeyed, kosaf gu fentod ik askiperaja. I bat flintik benelon tiyid kosaf gu karlera ke Stalin aze bak Toleafa Tamavageja gejaflintik ke konak vedeyot zo loplekuyud. Radimi awalkera ke Stalin bak 1953, pemaxo adre zo griaskiyid.

 Afigasuteks 

 Dere rupel 

Kolima (kuksa)
Kolima (kuksa)